 Na RICHARD MUNGUTI MVULANA aliyetisha kumtwaga mama yake kwa kipande cha kuni ameshtakiwa kuzua vurugu na kuhatarisha amani. Anderson Kogi Njeri alishtakiwa mbele ya hakimu mkazi Renee Katangwa. Alikana alitisha kumchapa na kumwumiza mama yake Susan Njeri Njoki mnamo Januari 21 2022 katika soko la Kirigu eneo la uwakilishi bungeni la Dagoretti, Nairobi. Mahakama ilielezwa mshtakiwa alirejea nyumbani na kumpata mama yake akiandaa chakula cha jioni. Bila sababu yoyote alianzakumtukana mama yake huku akidai mali yote pale nyumbani ni yake. Pia alitisha kuiteketeza moto nyumba yao. Mshtakiwa alimkaribia mama yake huku akitisha kumchapa kwa kipande cha kuni. Mlalamishi alipiga kamsa kisha majirani wakamwokoa na hasira ya mtoto huyo. Mshtakiwa aliachiliwa kwa dhamana ya Sh10,000 na kesi ikaorodheshwa kusikizwa Feburuari 9,2022. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  